SET สัปดาห์นี้ Sideways จับตาตัวเลข PMI-หุ้นเข้า MSCI รอบใหม่ ชู CHAYO-TIDLOR-BFIT เด่น
โนมูระฯ” ชี้ SET สัปดาห์นี้ Sideways  จับตาตัวเลข PMI ประเทศสำคัญทั่วโลก-หุ้นเข้า MSCI รอบใหม่ กลยุทธ์ถือหุ้น 50% แนะหุ้นเติบโตพื้นฐานแกร่ง-ได้ประโยชน์บาทอ่อน ชู CHAYO, TIDLOR, BFIT  เด่นสุด
SET สัปดาห์นี้ Sideways จับตาตัวเลข PMI ประเทศสำคัญ - หุ้นเข้า MSCI รอบใหม่ กลยุทธ์ถือหุ้น 50% แนะหุ้นเติบโตพื้นฐานแกร่ง-ได้ประโยชน์บาทอ่อน
31 พ.ค. 2565

“ข่าวหุ้นธุรกิจออนไลน์” รวบรวมกลยุทธ์ลงทุนในสัปดาห์นี้ (30พ.ค.-3 มิ.ย.2565) จากบทวิเคราะห์บล.โนมูระ พัฒนสิน โดยระบุว่า สัปดาห์นี้ ตลาดหุ้นไทย “Sideways” โดยมีแนวต้านบริเวณ 1,654-1,660 จุด ส่วนแนวรับ 1,616-1,604 จุด โดยแนะติดตามตัวเลข PMI ประเทศสำคัญทั่วโลก
โดยในวันที่ 31 พ.ค.2565  Manufacturing PMI&amp; พ.ค. 65 ของจีน ตลาดคาดที่ 48 ลดลงจากเดือนก่อนซึ่งอยู่ที่ 47.4 1 มิ.ย. และ ติดตาม ISM Manufactuing PMI ของสหรัฐฯ ตลาดคาด 55.3 จุด ลดลง 55.4 จุด ในเดือนเม.ย. 65  ส่วนMaufactruing PMI พ.ค. 65 ของยุโรป ตลาดคาดที่ 54.4 จุด ทรงตัวจากช่วงก่อนหน้า 3 มิ.ย. Service PMI พ.ค. 22 ของยุโรป ตลาดคาดที่ 56.3จุด ทรงตัว นอกจากนี้ติดตามการประชุมสุดยอดของ EU 30-31 พ.ค. โดยเฉพาะประเด็นมาตรการคว่ำบาตรรัสเซีย
นอกจากนี้ 31 พ.ค. ติดตามการรายงานตัวเลข CPI พ.ค. 65 ของ EU ตลาดคาด โต 7.5% เทียบช่วงเดียวกันของปีก่อน เพิ่มจาก โต 7.4% เทียบช่วงเดียวกันของปีก่อนใน เม.ย. 65 และ1 มิ.ย. และติดตามอัตราว่างงาน (Unemployment Rate) เม.ย. 65 ของ EU ตลาดคาด 6.7% เทียบกับ มี.ค. 22 อยู่ที่ 6.8% 3 มิ.ย. จะเป็นฝั่งสหรัฐฯ อัตราว่างงาน พ.ค.65 ตลาดคาด 3.5% เทียบกับ เม.ย.65 ที่ 3.6% และการจ้างงานนอกภาคการเกษตร พ.ค. 65ตลาดคาด 3.5 แสนตำแหน่ง ลดลงจาก เม.ย.65 ซึ่งอยู่ที่4.28 แสนตำแหน่ง
ส่วน MSCI Rebalance ปรับน้ำหนักลงทุนรายชื่อชุดใหม่ หุ้นเข้าใหม่ คือ JMTคาดมีเม็ดเงินราว 78 ล้านเหรียญ หุ้นออก คือ STGT ด้วยน้ำหนัก ลดลง 32 ล้านเหรียญฯ ส่วนหุ้นถูกเพิ่มน้ำหนัก คือ BDMS,EA,OSP,NGRIM ที่ระดับ 26 – 6 ล้านเหรียญฯต่อบริษัท
นอกจากติดตามการประชุมสภาผู้แทนราษฎร 31 พ.ค. –2 มิ.ย. เรื่องการพิจารณาร่างงบประมาณฯปี 2566 วาระแรก และติดตามตัวเลข Private Consumption และ Private Investment เม.ย.65 เทียบ มี.ค.65 อยู่ที่ ลดลง 0.9% เทียบเดือนก่อนหน้า และ ลดลง 0.4% เทียบเดือนก่อนหน้า ตามลำดับ โดยยังไม่มีคาดการณ์ตลาด
กลยุทธ์การลงทุน : ถือหุ้น 55% หลังให้ลดน้ำหนักลงราว 5%-10% ในช่วง SET ขึ้นทดสอบบริเวณ 1,638-1,654 จุด สัปดาห์ที่ผ่านมา จุดที่พิจารณาเพิ่มน้ำหนักให้รอ SET ปรับลงบริเวณ 1,550-1,580 จุด หรือมีประเด็นบวกระลอกใหม่หนุน ระยะสั้นมองตัวเลือกหุ้นเทคฯ/เติบโตที่มีพื้นฐานแกร่ง JMT, JMART KCE, BE8, BBIK, INSET, CHAYO, TIDLOR,BFIT ที่คาดได้ Sentiment บวก Bond Yield สหรัฐฯ 10 ปีที่เริ่มทรง 2.8%-2.9% และหุ้นได้ประโยชน์เงินบาทอ่อนค่า (SAPPE,KCE,ASIAN,GFPT,MEGA,CPF, BDMS)
โดยหุ้นเด่นสัปดาห์นี้ : แนะนำ CHAYO, TIDLOR, BFIT  โดย CHAYO ราคาเป้าหมาย 15.8 บาท  กำไรระยะสั้นเด่นกว่ากลุ่ม และระยะยาวเติบโตได้อีกมาก ส่วน TIDLOR ราคาเป้าหมาย 41 บาท หุ้นปรับตัวลงไม่สอดคล้องธุรกิจแกร่ง กำไรเติบโตสูงต่อเนื่อง ส่วนBFIT แนะซื้อเก็งกำไร ธุรกิจใหม่สินเชื่อมอเตอร์ไซด์ใหม่+สินเชื่อบุคคลศักยภาพโตสูง